**СБАЛПФЗ „Д-р Трейман“ ЕООД, Велико Търново**

На основание чл.17, ал.3 от Наредба №1/22.01.2015г. за придобиване на специалност в системата на здравеопазването и на основание чл. 90 и 91 от Кодекс на труда, обявява конкурс за:

1. Лекар-специализант – държавна поръчка, по пневмология и фтизиатрия в пневмо-фтизиатрично отделение – 5 места

Място на работа: СБАЛПФЗ „Д-р Трейман“ ЕООД, Велико Търново, пневмо-фтизиатрично отделение, гр. В. Търново,  местност Света гора

1. Лекар-специализант – държавна поръчка, по клинична лаборатория в медико-диагностична лаборатория – 3 места

Място на работа: СБАЛПФЗ „Д-р Трейман“ ЕООД, Велико Търново, медико-диагностична лаборатория, гр. В. Търново,  местност Света гора

Характер на работата: в съответствие с медицинския стандарт по профила на отделението, за която кандидатите кандидатстват.

**ИЗИСКВАНИЯ ЗА УЧАСТИЕ В КОНКУРСА:**

Участниците:

* да притежават придобита образователно-квалификационна степен „Магистър“ по медицина;
* да са членове на Български лекарски съюз;
* да не са осъждани, с влязла в сила присъда за умишлени престъпления от общ характер, освен ако не са реабилитирани и не са лишени от правото да заемат такава длъжност;
* да бъдат лица в здравословно състояние, позволяващо им да извършват работата на длъжността, за която кандидатстват.

**НЕОБХОДИМИ ДОКУМЕНТИ ЗА УЧАСТИЕ В КОНКУРСА:**

* Заявление за участие – в оригинал, свободен текст;
* Професионална автобиография - оригинал;
* Диплома за висше медицинско образование – копие;
* Удостоверение за членство в Български лекарски съюз – оригинал;
* Свидетелство за съдимост – оригинал;
* Медицинско свидетелство (за постъпване на работа) – оригинал;

**КОНКУРСЪТ ЩЕ СЕ ПРОВЕДЕ НА ДВА ЕТАПА:**

* Проверка на документите за съответствие с обявените изисквания и оценка на кандидатурите от определената за целта комисия;
* Събеседване с одобрените кандидати.

Кандидатите, подават изискуемите документи лично в запечатан непрозрачен плик, обозначен по следния начин: „Документи за участие в конкурс за заемане на длъжността: (**изписва се длъжността, за която се кандидатства**) в СБАЛПФЗ „Д-р Трейман“ ЕООД (Отделението, за което се кандидатства)". Върху плика, се изписват и трите имена на кандидата, адрес за кореспонденция и телефон за връзка.

Документите се подават в Деловодство на в СБАЛПФЗ „Д-р Трейман“ ЕООД, на адрес: в СБАЛПФЗ „Д-р Трейман“ ЕООД, местност Света гора,**в едномесечен срок, считано от датата на обявяването на съответния конкурс.**

Допуснатите кандидати трябва да се явят на втори етап на конкурса, който ще се проведе на 22.02.2024г. в сградата на в СБАЛПФЗ „Д-р Трейман“ ЕООД от 10ч.